
PREFAŢĂ 


Mânăstirea din Peri prin documentele sale a 
format obiectul unei foarte înverşunate polemici, 
ce a împărţit pe istorici în două tabere. Deo- 
parte D-l prof. N. lorga şi regretatul Augustin 
Bunea — istoric de mare valoare — al cărui stil 
vioju şi caldă argumentare au găsit un adversar 
serios în D-l P. V. Păcăţianu reprezentantul ce- 
leilalte tabere. 

Documentele cuprind pasagii foarte importante 
cu privire la vechimea organizării bisericeşti a Ro- 
mânilor din Ardeal. 

Polemica a constat în interpretarea acestor 
pasagii pentru şi contra existenței Arhiepiscopiei 
ortodoxe din Ardeal, înainte de Mihaiu Viteazul. 

Documentele mai importante sunt două: o tra- 
ducere latinească făcută în 1494 după un hrisov 
patriarhal din 1391, prin care mânăstirea din Peri 
era ridicată la rangul de stavropighie și confir- 
marea regală a acestei traduceri. — Neglijând ori- 
ginalul grecesc din 1391, neţinând seamă de faptul 
că traducerea din 1494 nu respectă originalul, o 

parte din istoricii care s'au pronunţat în chestiune, 
au scos concluzii greşite pentru anul 1391. 

Credem că, pornind în cercetarea trecutului mâ- 
năstirei, prin analiza originalului grecesc, a cărui 
traducere românească o dăm la sfârşitul lucrării, 
suntem pe drumul cel bun. 

Vii mulțumiri aduc D-lor prof. Dr. Lazăr Nichi 
şi N. Covaciu dela Palatul cultural din Arad, pentru 
preţiosul concurs, pe care întotdeauna mi l-au acor- 
dat cu multă bunăvoință. 


Paz SI 


CAPITOLUL |. 


Maramurășul fizic. — Hotarul actual. Preistoria. — 
Dacii liberi în Maramurăş. — Năvălirile lor în Dacia 
romană. — Goţii în Maramurăş. 


Starea socială şi religioasă a Românilor din Ma- 
ramurăş înainte de venirea Ungurilor. 


Năvălirea Ungurilor. Păirunderea lor în Mara- 
murăş. — Ungurii şi străvechea organizaţie socială 
din Maramurăș. 


l. 


Maramurăşul, ţara pădurilor de brazi, încon- 
jurat din toate părţile de munţi înalţi, este unul 
din cele zece ţinuturi ale României. Mârginit la 
sud şi vest de Munţii Vulcanici şi ai Rodnei, iar 
la nord şi est de culmea Ciornahora, constitue 
un teritoriu închis, ca o cetate, având o singură 
ieşire, la Hust, pe unde Tisa părăseşte Mara- 
murăşul, 

Apele sunt adunate de Tisa care primeşte din 
stânga pe Iza şi Vişeul iar din dreapta pe Apşa, 
Tarasul şi Talahorul. 

Azi însă, hotarul de nord al ţării face cadou 
Rutenilor cele mai frumoase şi bogate părţi ale 
Maramurăşului ; trei părți, din patru, din vechiul 
Maramurăş se găsesc în Cehoslovacia. Satele Apşa 
şi altele cu populaţie în întregime românească 
sunt înstreinate prin hotarul de azi — apa rece 
a Tisei. 

Acest ţinut, strâns din toate părţile de munți 
înalţi, cu o climă puţin excesivă, fără bătaia Cri- 
vățului, cu ploi abundente, a fost locuit din cele 
mai vechi timpuri. — Nenumărate staţiuni pre- 
istorice cu marele număr de unelte descoperite, 
sunt dovezi sigure. 

Când legiunile romane ajung în nordul Dunării 
şi distrug siatul dac, Maramurăşul constituia li- 
mita sudică a seminţiilor slave, care locuiau prin 
ținuturile Pripetului, într'o stare foarte primitivă.!) 

Nu toți Dacii și-au plecat capul sub scuturile 
romane. Cei care preţuiau libertatea şi nu înţele- 
geau să poarte jug, s'au retras în această ţară a 
Maramurăşului, pe culmile Carpaţilor Orientali, până 
la valea Nistrului, amestecându-se cu neamul liber 
al Carpilor.2) Cu gândul la strălucirea de odinioară 
a statului lor, nu au pierdut nici o ocazie de a în- 
cerca alungarea Romanilor din Dacia. 

Prin anul 236 d. Cr. năvâălirile Dacilor liberi 
devin tot mai supărătoare pentru imperiul roman. 
— În 238 Carpii ajung în sudul Dunării.?) Impă- 


1) S. MEHEDINŢI: Le pays et le peuple roumaine, 
Buc. 1930, pag. 71. 

2) S. MEHEDINŢI: o. c. pag. 74. 

3) S. MEHEDINȚI: o. c. pag. 75. 

rații romani poartă contra lor lupte grele. — Au- 
relian, plictisit de aceste permanente hărţuieli, re- 
trage în Moesia puţina armată ce mai exista în 
partea de sud a Daciei. Odată cu această armată se 
retrag şi funcţionarii administrativi şi fiscali, după 
care, sigur că, nu a plâns lumea daco-romană. 

Pentru un secol Dacia ajunge sub stăpânirea 
Goţilor, precum şi a celorlalte neamuri germane. 
Gepizii încă din 250 d. Cr. se aşează în nordul 
Transilvaniei trecând prin pasul Ducla, sub con- 
ducerea regelui lor Fastida. Pendularea lor spre 
sud e oprită de împărații romani Filip şi Decius.*) 

Buni agricultori şi crescători de animale Ge- 
pizii se împacă repede cu populația din Maramurăş, 
care avea aceleași ocupații. 

Noul val al Asiei îl formează Hunii, care în anul 
375 d. Cr. produc o mare perturbare în neamurile 
germane.5) După ce ajung la porţile Constantino- 
polului, cu toată vitejia lui Atila, sunt sdrobiţi în 
Galia. 

Prin aşezarea în Maramurăş a unor îrânturi 
gote, ținutul a devenit cu vremea prea mic, pentru 
o populaţie ce prospera în linişte. Drumul spre sud, 
cutreerat de hoardele avare și bulgare, fiind ne- 
sigur, maramurăşenii s'au îndreptat spre nord, din 
culme în culme, dealungul munţilor Tatra, ajungând 
până prin Moravia.€) 


1) C. C. GIURESCU: Curs de istoria Românilor. Buc. 
1928 pag. 493. 


5) C. C. GIURESCU: o. c. pag. 520. 
5) G. VORNICU: Maramurășul. Buc. 1929, pag. 21. 

IL. 


Maramurăşenii aveau aceeaş organizaţie socială 
ca şi celelalte ţinuturi românești. In îruntea îie- 
cărui sat sta judele, luat dela Romani. După ve- 
nirea Slavilor se numea cneaz de sat. Cnezii în- 
tregului ţinut alegeau pe voievodul ținutului, ce 
avea asupra locuitorilor drept de judecată, fiind și 
conducător în răsboiu. 

Aşezarea geogratică a Maramurăşului a iăcut 
posibilă o înflorire a acestei organizaţii, cum nu gă- 
sim în nici o altă parte a pământului românesc. 
Spiritul de organizaţie şi mândria libertăţii, împre- 
ună cu mulţimea locuitorilor, vor îi în viitor cau- 
zele unui exod de populaţie, spre versantul estic 
al Carpaţilor. 

Creștini prin colonizarea Daciei, religia tracă 
avea multe elemente comune cu creştinismul, ma- 
ramurăşenii au o viaţă religioasă locală. In mo- 
destele biserici de lemn se îngrijeau de sufletul 
credincioșilor umili preoţi sîințiţi, de un vlădică ne- 
oficial şi local. După venirea Ungurilor acest »vlă- 
dică« e amintit şi în documentele papale (1234). 

Serviciul religios se făcea în limba daco-romană 
până prin sec. al X-lea, când înfluenţa slavă ajunge 
şi în Maramurăş. Pulsul slavonismului bate mai 
slab în acest ținut. O dovadă poate îi şi faptul că, 
cele dintâiu traduceri româneşti de cărţi sfinte apar 
în Maramurăş. 

II. 

Vieaţa Românilor din Ardeal şi Maramurăş îu 

turburată de un nou popor venit din Asia, Ungurii. 

Pătrunderea lor în Transilvania este târzie şi spo- 
radică. Nici în secolul al XIII-lea nu se poate vorbi 
despre o reală supremație ungară în Ardeal. Până 
în sec.al XIV-lea Românii din apusul Carpaţilor, 
se bucurau de aceleaşi drepturi şi libertăţi, ca şi 
noii lor stăpâni”). 

La începutul acestui secol Românii pierd re- 
pede drepturile lor, ajungând iobagi — legaţi de 
glie. Numai patru ţinuturi îşi păstrează încă li- 
bertăţile lor vechi: Banatul, Haţegul, Făgăraşul 
şi Maramurăşul.?) 

Cu toate că documentele menţionează coloni- 
zarea Maramurâşului prin 1200, acest ţinut chiar 
şi după 1300 e foarte puţin supus Ungariei.?) În 
secolele 12 şi 13 stăpânirea ungară în acest ţinut, 
se manifesta doar prin donaţiuni regeşti, nobilimii 
viteze ce purta războaie serioase la hotarul de nord 
al regatului.!) Regele era reprezentat de un co- 
mite ce purta titlul de Voievod.!!) Nu rareori voie- 
vodul ținutului, ales de întreaga nobilime, era şi 
comitele regelui. 

Primul voievod de Maramurăş îl întâlnim în 
1299; după 1300 documentele menţionează mai 
multe familii cu această demnitate, ce se moşte- 


2) ŞT. METEŞ: Istoria bisericii şi a vieții religioase 
a Românilor din Ardeal şi Ungaria. Arad. 1918 pag. 33. 


5) N. IORGA: Sate şi preo/i din Ardeal. Buc. 1902. 
pag. 130. 

) N. IORGA : Istoria Românilor din Ardeal și Ungaria. 
Buc. 1915, pg. 72. 

1) T. BUD: Date isforice. Gherla 1911, pg. IV. 

11) N. IORGA: Safe și preoli, pg. 131. 

nea.!?) Stema voievodului maramurăşan era un cap 
de bour.!3) 
x XX 

Ungurii, cu gânduri de dominație în Maramurăş, 
ca şi în celelalte ţinuturi cucerite, s'au găsit în 
faţa unor organizaţiuni politice şi religioase stră- 
vechi — bine definite, care, prin o lungă tradiţie, 
intraseră adânc în firea maramurăşanului. Ei au 
înțeles acest lucru şi recunoscură drepturile Ro- 
mânilor asupra pământului lor, unora dintre ei 
concernându-le şi diplome de nobleţe.!*) Astfel s'a 
creat în acest colţ al Ungariei »o naţiune politică 
cu drepturi egale Saşilor, Ungurilor şi Secuilor« —- 
drepturi ce s'au păstrat veacuri dearândul.!*) 1%) 


12) N, IORGA: /storia Românilor din Ardeal, pag. 72. 


13) C. GANE.: 7reculte vie[i de doamne și domni[e. Buc. 
1932, pag. 15. 


14 GH. VORNICU: o. c. pag. 27. 
155 GH. VORNICU: o. c. pag. 28. 
15) N. IORGA: o. c. pag. 71. 


— = 


DIS ice db sase 


CAPITOLUL II. 


Carol Robert și Românii din sud-estul Carpaţilor. 
Ludovic cel Mare și luptele cu Tătarii. Întemeierea 
unei noi mărci a regatului : Moldova. — Dragoş Vodă, 
Sas Vodă. — Bogdan și independența Moldovei. — 
Luptele fiilor lui Sas-Vodă pentru moştenirea părin- 
tească. Recompensarea lor de către Ludovic. — Intâia 
menționare documentară a mânăstirei din Peri, 

Fraţii Baliţă şi Drag sprijinitori ai bisericii orto- 
doxe. Ridicarea mânăstirei din Peri la rangul de stav- 
ropighie prin hrisovul patriarhal din 1391. — Ce aflăm 
din hrisov. — Harta [inuturilor supuse Vlădiciei din 
Peri în 1391. 


Luptele mânăstirei cu oraşul Câmpulung. 


În 


Cu secolul al XIV-lea raporturile paşnice, aproa- 
pe, dintre cuceriţi şi cuceritori, se înăspresc. Lup- 
tele pe care le duc regii angevini ai Ungariei contra 
Românilor din sud-estul Carpaţilor, sunt urmate de 
o repede decădere politică a elementului românesc 
din Ungaria. — Nu şi o decădere religioasă. Mai 
mult, o înflorire. Cu deosebire în Maramurăş, la 
începutul secolului al XIV-lea, străvechea organi- 

zaţie bisericească locală, e concentrată în mână- 
stirea din piatră, dela Peri, lângă Sighet, cea mai 
veche mânăstire românească.!) 

Carol Robert, căutând să întindă spre sud ho- 
tarul Ungariei, este învins în lupta dela Posada. 
În restul domniei sale nu încearcă să-și ia revanșa. 

Ludovic cel Mare voia să facă o împărăție ca- 
tolică a Ungariei până la Marea Egee, cu reşedinţa 
în Constantinopol.?) În această epocă »de intole- 
ranţă religioasă“, care ţine dela Ştefan cel Sfânt 
până la Sigismund, statul ungar căuta prin toate 
mijloacele răspândirea catolicismului. Episcopiile 
catolice iau fiinţă chiar şi în răsăritul Carpaţilor ; 
Milcov, Argeş, Haliciu, Siret. Scopul acestor epis- 
copii era slăbirea credinţei ortodoxe, cum clar re- 
iese din scrisoarea papei Grigorie al lX-lea.?) 

La sud, Ludovic era în relaţii aproape priete- 
nești cu domnii Munteniei. La Argeș, prin stâruinţa 
Doamnei Clara — soţia lui Alexandru Basarab, se 
ridicase o biserică catolică. 

Hotarul de nord-est al Ungariei, puţin clar, tre- 
buia cât mai repede definit, fiind locul de întâlnire 
a influențelor polone, tatare și ungare“). 

Atenţia regelui Ludovic fu atrasă în aceste părţi 
şi de nenumăratele încursiuni ale Tătarilor. ce să- 
lășluiau prin părţile Siretului şi ale Nistrului, obiş- 


1) N. IORGA: /sforia bisericii româneşti şi a viefii 
religtoase. Văleni 1908, vol. |. pag. 51 şi T. BUD: o.c. 
ag. 86. 
>) AL. CZIPLE: Documente privitoare la episcopia 
din Maramurăş, Buc. 1916. pag. 2. 
3) AL. CZIPLE: o. c. pag. 3. 
1) N. IORGA: /sr, Rom, ain Ardeal, pag. 71. 

nuiţi să năvălească în Ungaria prin ţinutul Se- 
cuilor. 

Se pare că, în 1345 are loc o expediţie victo- 
rioasă contra Tătarilor, condusă de Andrei fiul lui 
Laţk, voievodul Ardealului. Peste opt ani (1352-53) 
însuş Ludovic trece Carpaţii, cu o armată formată 
în bună parte din nobilimea maramurâşană, sub 
conducerea voievodului Dragoş”). După ce au cu- 
rățit ținutul de Tătari, pentru mai multă statorni- 
cie a hotarului, intemeiază o nouă marcă a regatu- 
lui ungar, Moldova, încredințând conducerea ei 
voievodului Dragoş. 

Regele mulțumit, că odată cu mărirea regatu- 
lui putea să răspândească şi credinţa catolică, plă- 
cut impresionat de pitorescul ținuturilor cucerite, 
se întoarce în Ardeal. 

Dragoş-voievod în 1354 trece la cele veşnice 
iar în scaun este succedat de fiul său Sas-voie- 
vod, domnind până în anul 1358 în cuvenita as- 
cultare şi supunere față de stăpânul său, Ludovic 
cel Mare$). 

In 1359 un voievod, Bogdan din Maramurăş, 
cu reședința la Cuhea, care încă prin 1343 se fă- 
cuse infidel față de Ludovic, coboară împreună 
»cu familiarii săi« în Moldova, »ocupă această po- 
sesiune, probabil ajutat şi de locuitorii antohtoni 
şi după mai multe lupte victorioase, sileşte pe unii 
din fiii lui Sas să se retragă, pe când alţii din ei 
au căzut în luptăc«?), 


5) 1. FLORU: Istoria Românilor. Buc. 1923 pg. 105. 
65) C. C. GIURESCU, o. c. pag. 89%. 
7 C. C. GIURESCU, c. c. pag. 89%. 

Astiel Bogdan-voievod pune bazele celui de al 
doilea stat românesc: Moldova. După un obiceiu 
din Maramurăş, unde fiecare voievod ridică în sa- 
tul de reşedinţă o biserică — Bogdan, probabil, 
după chipul mânăstirei de piatră dela Peri — zi- 
deşte prima mânăstire a Moldovei — la Rădăuţi 
— unde în scurtă vreme se şi îngroapă (1364)). 

Fiii lui Sas-voievod, Drag, Balc, Dragomir şi 
Ştefan răniţi şi învinși în luptele pentru moşteni- 
rea părintească, se întorc în Maramurâăş. Ludovic 
în 1365 le dăruiește, ca recompensă, posesiunile in- 
fidelului Bogdan: Cuhea cu pertinenţile Jeud, Baş- 
cov, cele două Vişăe, Borşa şi ambele Selişte (2 
Febr. 1365)). 

Fiindcă în Moldova fuseseră voievozi, Ludovic 
îi numește în funcțiunile înalte ale regatului. Balc 
(Baliţă) era comite de Maramurăş şi domn în ur- 
mătoarele cetăţi : Chioara, Hust, Sighet şi Rodna. 
Această situaţie o avusese înaintea lui, ruteanul 
Teodor Koryatovici, aşezat împreună cu poporul său 
în cetatea Muncaciului.10) 

In anul 1384, 22 lunie, regina Maria, fiica lui 
Ludovic, confirmă documentul dat în 1365, pentru 
serviciile aduse regatului de câtre Balc, Drag şi 
nepotul lor Ioan, fiul lui Dragomir care murise sub 
zidurile Vidinului.!!) Ludovic cel Mare al Ungariei 


%) €. C. GIURESCU, o. c. pag. 8%. 

9) I. MIHALVI: Diplome maramurăşene, Sighet 1900. 
pag. 56. 

1) N. IORGA: Studii și documente. Buc. 1905, vol. 
XII. pag. 39. 

19) 1. MIHALVI: o. c. pag. 82. 

murise în 1382, lâsând două fete ; Maria, ce se că- 
sători cu Sigismund de Luxemburg şi Hedviga, vii- 
toarea regină a Poloniei. 

In anul 1589 se reînoiesc hotarele posesiuni- 
lor lui Balc, pe atunci comite al Secuilor. Intre mul- 
tele proprietăţi, e amintită pentru întâiaoară și 
mânăstirea din Peri (Kârtvelyes-Krusevo) de lângă 
Sighet, precum şi valea dealungul căreia se întin- 
dea proprietatea mânăstirei.!?) Zestrea mânăstirei 
consta în 182 jug. pământ arabil şi fânețe, 3573 
jug. pădure precum şi o moară cu 2 roţi, pe Tisa.!5) 

Prin 1390 fraţii Balc şi Drag sunt comiţi ai 
Secuilor.!*) După vechiul obiceiu al Maramurăşu- 
lui, ridicară şi ei mai multe mânăstiri şi biserici; 
Apşa de Jos, Biserica Albă, Fereşti, Cuhea, Jeud, 
iar în Ardeal mânăstirea Vadului, căreia îi dăruiră 
şi două sate (Vad și Slatina). 


II, 

Cu intronarea lui Sigismund începe în Unga- 
ria o epocă de toleranţă religioasă. Sigismund nu 
numai că nu persecută pe ortodocşi, dar chiar face 
danii tinerelor mânăstiri muntene, Tismana şi Vo- 
dița.!5) 

Fiii lui Sas, Drag şi Baliţă, comiţi de Maramu- 
răş, cred că acum e timpul cel mai potrivit pen- 


12) [. MIHALVYI: o. c. pag. 89. 
13) T. BUD: /storia protopopialelor din Maramurăș. 
Gherla 1911. pag. 36. 

14) A. D. XENOPOL: /storia Românilor din Dacia Tra- 
iană. Buc. 1928, ed. III. vol. Il. pag. 41. 

15) A. HODINKA: A munkhdcsi gâr&g-kalholikus piis- 
Ppokse€g tărlenele. Budapesta 1909, pag. 27. 

tru înfiinţarea unei episcopii ortodoxe, cu jurisdic- 
fiune religioasă asupra tuturor ținuturilor donate 
lor de regii ungari. Ea trebuia să fie o continuare 
a vecheitorganizaţii bisericeşti maramurăşene. De- 
altiel nimic nu se schimba. Tradiţia doar căpăta 
un caracter oficial. 

Cei doi voievozi simțeau, că pentru Românii din 
regatul Ungariei, biserica va îi singura stâncă ce 
va rămâne tare şi neclintită în faţa tendinţelor de 
asuprire şi desnaţionalizare. 

Baliţă şi Drag (Dragoş), cu gândul la viitorul 
acestei ţări a Maramurăşului, cu vieaţa ei pa- 
triarhală, în care stăpânirea maghiară pâtrundea 
tot mai adânc, în vara anului 1391 se îndreaptă 
spre Constantinopol. Conduşi de dorinţa să stator- 
nicescă, prin sprijinul şi apărarea celei mai înalte 
autorități bisericeşti din răsărit, caracterul ortodox 
al ctitoriilor lor, precum şi al celor ridicate din 
moşi şi strămoşi, Baliţă şi Drag sunt primiţi de 
patriarhul Antonie cu „iubirea, slima și prietenia 
cuvenită“ celor „din bun neam și mare om şi 
bun creştin şi ortodox.“!€) 

Cei doi voievozi maramurâşeni au cerut patriar- 
hului »pentru mânăstirea St. Arhanghel Mihail din 
Peri, dreptul de stavropighie, adecă să fie o mână- 
stire neatârnătoare de nici o episcopie din partea 
locului, ci să fie în legătură nemijlocită cu patriar- 
hia din Constantinopol.) 


16) ANEXE. Doc. 1. 
12 1. LUPAŞ: Din trecutul Românilor maramurășeni, 
Rev. Graiul Românesc 1927, an |. No. 4. pag. 82. 

Dorinţa celor dai ctitori era bine venită. Inchi- 
narea mânăstirei împreună cu ţinuturile ei, consti- 
tuia încă un pas în expansiunea patriarhiei din 
Constantinopol, încercare de reînviere a epocei glo- 
rioase a Comnenilor, — încercuind astfel Moldova, 
ce în această vreme se afla în ceartă cu patriar- 
hia. Era tocmai »anul misiunii lui Teodosie« tri- 
misul patriarhiei în Moldova râsvrătită.!*) 

Patriarhul Antcnie primeşte cererea lui Baliţă 
şi Drag şi prin hrisovul său din 13 August 1391, 
face din mânăstirea St. Arhanghel Mihail din Peri, 
de lângă Sighet, o stavropighie a patriarhiei din Con- 
stantinopol. 

1. Pahomie, egumenul mânâstirei, primeşte tit- 
lul de „exarh“ — chiar şi mitropolia din Munte- 
nia, la început, a fost şi ea o exarhie — cu atri- 
buţii episcopale, pe care le îndeplinise egumenul 
încă înainte de 13 Aug. 1391.19, 20) 

2. Mânăstirea din Peri pentru Baliţă şi Drag, 
era »o moștenire din părinţi« o moştenire veche, 
o moștenire străbună ; despre întemeierea căreia 
hrisovul nu aminteşte nimic.?!) Faptul este con- 
cludent pentru vechimea acestui sfânt lăcaş de 
rugăâciune.22) 

3. Pahomie ca exarh avea dreptul să stinţească, 
în numele patriarhului, toate bisericile ce se vor 





13) N. IORGA: /sf. bis. rom. pag. 31. 

19 N. IORGA: Studii şi documente. vol. XII. pag. 39. 

2) N. IORGA: o. c. pag. 40. 

2) ANEXE. doc. 1. 

22) A. HODINKA: o. c. pag. 206. Crede că, după ve- 
chimea temeliilor zidurilor, mânăstirea s'a întemeiat cam 
în acelaş timp cu Moldova. 


20 MÂNĂSTIREA DIN PERI 


zidi în dioceza sa. Cele sfinţite de „arhiereii /o- 
cului“ tot prin Pahomie, să se bucure, pe viitor, de 
apărarea şi supravegherea patriarhală.) 

Aceşti »arhierei ai locului« erau reprezentanţii 
străvechei organizaţii bisericeşti locale, care, prin 
persoana lui Pahomie primea în fruntea ei un epis- 
cop, cu toate atribuţiunile corespunzătoare.2*) 

4. Cu toate că un exarh patriarhal are drep- 
tul să îndeplinească toate atribuţiile episcopale, 
hrisovul nu aminteşte nimic despre sfinţirea preot 
ților, deşi încă înainte de 1391, dela mănăstirea din 
Peri, primeau ţinuturile vecine pe preoții 1or.25) 

Se pare că, în îndeplinirea acestei atribuţii exar- 
hul era ajutat de către »arhiereii locali« respec- 
tându-se probabil un vechiu obiceiu, cu privire la 
sfințirea preoţilor. Arhiereii locali erau deci »coor- 
donați exarhului din Peri, ca ajutători«.2) 

5. Pahomie trebuia să supravegheze preoții şi 
poporul din dioceza sa; să sifâtuiască şi să în- 
drepte pe toţi credincioşii săi spre cele folositoare 
sufletului. Dacă s'ar fi ivit între preoţii sâi neîn- 
țelegeri de drept eclesiastic — avea datoria să le 
cerceteze şi să le judece după lege și canoane?"). 

La sfârşitul tuturor serviciilor divine, atât în 
mânăstire cât şi în toate bisericile ce se vorri- 
dica, trebuia să se amintească numele patriarhului 


23) ANEXE. doc. 1. 

2:) N. IORGA: o. c. pag. 40. 

25 N. IORGA: o. c. pag. 39—40. 
2) ŞT. METEŞ: o. c. pag. 50. 
2) ANEXE: doc. 1. 

6. După moartea lui Pahomie, noul exarh, ales 
de către voievozii Baliţă şi Drag (sau urmaşii lor) 
împreună cu sfatul călugărilor din mânăstire, avea 
toate atribuţiile de mai sus, sub ascultarea şi su- 
pravegherea patriarhiei din Constantinopol?%). 

7. Jurisdicţiunea religioasă a exarhului din Peri, 
“se intindea asupra următoarelor ţinuturi subordo- 









îi ( 
pi pia 

Ada [sea [s 

A ASE Spvat 


1391 
Harta ținuturilor asupra cărora se întindea jurisdicţiunea 
episcopiei din Peri.!) 


25) ANEXE: doc |. 
1) Localitatea Arva, nua fost trecută în hariă întru- 
cât asupra identificării ei planează suspiciuni. 

nate mânăstirei: al Sălagiului, al Arvei (?) al Ugo- 
cei, al Beregului, al Ciceului, al Unguraşului şi 
al Bistrei?9). 5). 

Dioceza episcopiei de Peri, avea deci o întin- 
dere respectabilă. Ea cuprindea întregul Maramu- 
răş precum și judeţele vecine la apus. În Ardeal 
numeroasele sate (40) ale Ciceului şi ale râului 
Arieş, pe care se găsea Bistra. 

Aceasta e cea mai veche organizaţie superi- 
oară bisericească, prima episcopie ortodoxă, ates- 
tată documentar în Transilvania. Mai târziu, după 
exemplul acestei exarhii, vor lua fiinţă episcopiile 
mânăstireşti ; a Vadului, a Geoagiului şi a Silva- 
șului. 

Episcopia de Peri poate îi considerată şi ca o 
unitate religioasă a Românilor din nordul Tran- 
silvaniei — făcută de voievozii Baliţă şi Drag, 
drept compensație pentru pierderea Moldovei, moş- 
tenirea părintească. 

Totodată ea este un obstacol contra maghia- 
rizării. Ungurii, în schimbul trecerii la religia ca- 
tolică, acordau diplome de nobleţe şi moşii. Sub 
angevini, acest fel de desnaţionalizare, era şi mai 
frecveni*!). lată pentruce voievozii Baliţă şi Drag, 
profitând de domnia mai tolerantă a lui Sigismund, 
au obţinut dela patriarhie această episcopie, care 
va purta timp de trei sute de ani, lupte necur- 
mate contra duşmanilor credinţei ortodoxe. 


22) ANEXE: doc 1. 
%) G. NANDRIŞ: Despre mânăstirea din Peri. Rev. 
Graiul românesc 1928 an II. No. 2, pag. 26. 


3) GANE: o. c. p. 15. 


MÂNĂSTIREA DIN PERI 23 


IL. 

Către anul 1400 cei doi mari ctitori de bise- 
rici şi mânăstiri maramurăşene muriră. În anul 
1404 Dumitru şi Alexandru, fiii lui Baliţă confirmă 
mânăstirei Sf. Arhanghel Mihail satele Teres, Cri- 
vici, Crușevo precum şi o moară, donate de pă- 
rintele lor.*2) 

Vieaţa în mânăstire curgea liniștit. Pahomie se 
îngrijea de bunul mers al diocezei sale. Călugării 
din mânăstire copiau cărţi religioase. Credincioşii 
care se dedicau hainei preoţeşti, în vederea sfin- 
țirei, poposeau câtva timp în mânâstire, pentru de- 
prinderea tipicului. 

Prin mijlocul secolului al 15-lea urmaşii lui 
Baliţă şi Drag părăsesc Maramurâăşul şi odată cu 
el şi religia, intrând definitiv în sânul nobilimei 
maghiare. Presiunea stăpânirii maghiare în Ma- 
ramurâş devine tot mai apăsătoare. Se punea în- 
trebarea: iobag sau catolic? Multe familii au re- 
zolvat dilema trecând în Moldova liberă şi bogată, 
a lui Alexandru cel Bun.5) 

După plecarea Dragfiy-eştilor din Maramurăş, 
mica proprietate a mânăstirei a fost obiectul lă- 
comiei vecinilor.5*) 

In 17 lunie 1438, din ordinul palatinului, se îno- 
iesc hotarele moşiei mânăstirei, amintind doar de »re- 
ligiosorum virorum Kalugerorum in Claustro beati 
Michaelis Archangeli«.%) S'a interpretat documentul 


32) G. NANDRIŞ: o. c. pag. 22. 
3) N. IORGA: /st. Rom, Ard. Ung. vol. |. pag. 101. 
34) |. MIHALVI: o. c. pag. 399, 
35) 1. MIHALYI: o. c. pag. 306. 

acesta ca o dovadă de grabnica decădere a epi- 
scopiei de Peri.5) Chiar dacă uneori episcopului 
din nordul Transilvaniei nu i se dă titlul cuvenit, 
nu înseamnă aceasta nimic. Orice titlu i-ar fi dat 
cancelaria din Buda, episcopul de Peri rămânea 
tot păstorul sufletesc al Românilor din ţinuturile 
arătate în hrisovul patriarhal. Să nu uităm că, 
ctitorii acestei episcopii nu au prezentat hrisovul 
patriarhal lui Sigismund spre întărire, pentrucă se 
temeau de refuz.5?) 

Dacă urmaşii lui Baliţă şi Draq uitară să apere 
ctitoria părintească, episcopul de Peri nu a rămas 
fără nici un sprijin. Judeţul Maramurăşului, cât 
timp a stat în strânse legături cu principatul Ar- 
dealului, a sprijinit, prin organele administrative 
pe episcopii de Peri, a căror situaţie era râvnită 
de episcopii din Muncaciu şi din Ardeal.%) 

Prin mijlocul secolului al XV-lea averea mâ- 
năstirei formează obiectul lăcomiei coloniei nem- 
țești din Câmpulung. În 1456, 6 Aprilie, coniorm 
mandatului regelui Ladislau, se face reambularea 
metelor orașului Câmpulung, în defavorul mână- 
stirei, care protestează prin egumenul ei Simion 
Sălăgeanul — urmaşul lui Pahomie.**) La prote- 
stul lui Simion — căruia documentul nu-i dă decât 
modestul titlu de călugăr — regele Ladislau încă în 
10 lunie poruncește magistrului de Maramurăş, să 


3) N. IORGA: Srudii şi documente vol. XIl. pag. 44. 
3) AL. CZIPLE: o. c. p3g. 3. 

6) AL. CZIPLE: o. c. pag. 33. 

3) 1. MIHALVYI: o. c. pag. 376. 

pulung, care a ocupat, pe »nedrept două mânăstiri, 
pământuri semănate, fânaţii şi păduri«.*0) 

Câteva luni mai târziu, în 12 Febr. 1457, re- 
gele Ladislau dă ordin comunităţii orașului Câm- 
pulung, să înapoieze proprietăţile luate pe nedrept 
dela mânăstirea Sf. Arhanghel Mihail din Peri, pre- 
cum şi dela câţiva nobili.*!) 

Oraşul înapoiază averile sustrase prin hotare 
false, dar în toiul verii, locuitorii din Câmpulung 
năvălesc în mai multe rânduri peste moșiile mână- 
stirei. Judele oraşului, în avântul incăierării, ucide 
pe un iobag din Saraseu. 

Toamna în 8 Nov. cetăţenii oraşului Câmpu- 
lung, sunt judecaţi să plătească 100 mărci budense, , 
iar judele Nicolau Deak, pentru cauzare de moarte, 
plăteşte 25 îl. de aur.'?) 

In urma acestor incidente sângeroase, comi- 
tele maramurăşan Ladislau de Vpor, împreună cu 
patru juzi ai nobililor, cercetează neînțelegerile şi 
studiind documentele ambelor părți împricinate, re- 
pun în posesiunea pământurilor controversate pe 
Simion, »călugărul« mânăstirei din Peri, pe Petru 
Gerghes din Saraseu şi pe Thoma din Apşa (1458, 


28 Febr.).î2) 
și 
i 


5) idem pag. 393. 
11) dem. pag. 394. 
12) |. MIHALYI: o. c. pag. 402. 
1%) Idem, pg. 406. 

CAPITOLUL III. 


Intervenţia miiropolitului Ioanichie în favorul cle: 
rului meoramurășan. Vieaţa în mânăstirea din Peri. 
Mânăstirea Sf. Nicolae din Muncaciu. Rivalitatea între 
cele două mânăstiri. Lupla între episcopul Ioan al 
Muncaciului şi egumenul Ilarie al Perilor. Vladislav 

“al II-lea şi traducerea greşită în limba latină a hri- 
sovului grecesc din 1391. Deosebirile între original 
şi traducerea latină din 1494. Condiţiunile cu care Via: 
dislav al II-lea contirmă traducerea latină. 

Secolul al XVI. Decăderea mânăstirei. Influenta 
calvină în Maramurăș. Mihaiu Viteazul, Movileștii, 
llie Iorest și mânăstirea din Peri. Mânăstirea se 
pierde în negura din care isvorise. 

Influența catolică și demnii urmași ai lui Paho- 
mie: episcopii Iosif Stoica şi Dosofteiu II. Teodoro- 
vici. Incheiere. 


[. 


In anul 1479 se produce o uşurare a vieții preo- 
ților din Maramurăş. La cererea lui loanichie, mi- 
tropolit ortodox, regele Mathia sculeşte de toate 
contribuţile, pe toţi preoţii de legea grecească din 
Maramurăş, supuşi mitropolitului de mai sus.!) 


1) BALCESCU-LAURIAN: Magazinul istoric pt. Da- 
cia. Buc. 1846, vol. Ili. pag. 166. 

Ce rezultă din acest fapt? 

1. — Vieaţa religioasă în Maramurăş avea o 
veche organizație. Numai astfel putem să înţele- 
gem acordarea acestui deosebit favor. 

2. — In Ardeal exista o ierarhie religioasă, su- 
perioară celei din Maramurăş. Că Ioanichie a fost 
sârb sau român, sau că avea reședința la Belgra- 
dul sârbesc ori în Alba-lulia, acestea îşi au im- 
portanţa lor. E însă sigur, că la 1479 exista un 
mitropolit ortodox, loanichie, a cărui autoritate se 
întindea chiar şi peste Maramurâş.?) 

3, — Acest mitropolit nu e identic cu episco- 
pul loan, pe care îl găsim pela 1491 în mânăsti- 
rea din Muncaciu. 

4. — Faptul că unii istorici, dându-i lui loa- 
nichie titlul de episcop, îl identifică prin mânăstirea 
din Peri e o greşeală.*) In mânăstire, până în sec. 
XVI-lea, au fost stăpâni egumenii exarhi, aleşi con: 
form hrisovului patriarhal din 1391. 

În acest timp, ca un rezultat al mişcării husite, 
aci în Maramurăş şi poate chiar la Peri, s'au fă- 
cut primele traduceri româneşti de cărţi religioase, 
ca Psaltirea şi Biblia, pe care după o sută de ani, 
diaconul Coresi avea să le tipărească cu puţine 
modificări. 

Vieaţa în mânăstire era aceeaş. Călugării se 
ocupau cu agricultura, cu traducerea şi copierea 
cărților siinte, precum şi a celor bogomilice, care 
se răspândesc în întreg Ardealul. 


2) T. V. PĂCĂTIAN: /storlografi vechi — Istoriografi 
noi. Sibiu 1904. pag. 53. N. lorga. Sate şi preoţi, pag. 35. 


3) A. CZIPLE: o. c.pag.4. HODINKA. o. c. pag. 194. 

Cu fruntea senină, llarie, egumenul mânăsti- 
rei, aştepta împlinirea celor o sută de ani dela ri- 
dicarea la rangul de stavropighie. Insă lucrurile 
se desiăşurară altfel de cum spera Ilarie. 

Ca o urmă a stăpânirei prințului rutean Teodor 
Koriatovici, rămăsese mânăstirea St. Nicolae din 
Muncaciu. După moartea lui Koriatovici (1414), pe 
baza unei diplome false, mânăstirea obținu nenu- 
mărate favoruri dela stăpânii cetăţii Muncaciu. În 
1485 mânăstirea avaa ca egumen pe episcopul 
Luca.*) Urmașul lui Luca, episcopul ortodox de 
Muncaciu, loan, în 31 lulie 1491, a obţinut dela re- 
gele Vladislav un decret, prin care să poată să-şi 
strângă veniturile dela preoţii ruteni şi țăranii de 
legea grecească, ce se aîlau sub jurisdicţiunea sa. 
Nimic deosebit. Episcopul loan din mânăstirea St. 
Nicolae a Muncaciului, nu-şi putea strânge veni- 
turile. Regele îl ajută. 

Episcopul loan însă, ţinând seama şi de faptul 
că în decret nu sunt specificate ținuturile din cari 
urma să-şi strângă veniturile, rade cuvintele care 
arătau că, locuinţa sa era în mânăstirea Si. Nico- 
lae şi completează, cu altă ortografie şi cerneală 
cuvintele „Mihaelis Archangeli în Maromar“*). 
Falsificarea reiese şi din faptul că sub »Mihaelis« 
se vede şi azi litera »N« Nicolae, patronul mâ- 
năstirei din Muncaciu. 

Mulţi din istorici necunoscând acest fals, îl gă- 
seau pe acest episcop prin mânăstirea din Peri, iden- 
tificându-l chiar cu mitropolitul Ioanichie din 1479. 


1) AL. CZIPLE: o. c. pag.5. 
1) G. NANDRIS: o. c. pag. 25. 


MÂNĂSTIREA DIN PERI 29 


Episcopul loan strânge veniturile din întreaga 
dioceză de Peri. Ilarie nu protestează contra ace- 
stei încălcări de drepturi. În 1493, pentru clarifi- 
carea unui proces, stăpânul de atunci al cetăţii 
Muncaciu, prințul Ion Corvin, cere episcopului ru- 
tean, loan, să prezinte toate actele sale. Prinţul exa- 
minând diplomele, a constatat că, chiar şi diploma 
de întemeiere a mânăstirei Sf. Nicolae era falsă5). 

Încurajat de constatarea îalsurilor în diplomele 
lui loan, Ilarie se prezintă în 1494, 14 Mai, la 
Cassovia, în faţa regelui Vladislav. In sprijinul 
drepturilor sale, Ilarie a prezentat regelui hriso- 
vul grecesc din 1391, prin care mânăstirea din Peri 
fusese ridicată la rangul de stavropighie. Alăturat 
însă a arătat regelui și o traducere latină a hri- 
sovului patriarhal, cerând lui Vladislav Il-lea con- 
firmarea celor cuprinse în această traducere. 

Să vedem mai întâiu cum a înţeles Ilarie să 
întocmească această traducere latină. Din compa- 
ratia traducerii cu originalul, reiese clar părerea 
că, ne aflăm în faţa unei traduceri pusă în curent 
cu situaţia din 1494. Ilarie şi-a înoit hrisovul său 
de exarh, după împrejurările din vremea sa. Gă- 
sim deosebiri împortante pe care le credem inten- 
ționate și nicidecum datorite puţinelor cunoştinţe 
ale lui Ilarie în limba greacă. 

1. O mare greşeală a traducerii constă în fap- 
tul că, face pe îraţii Baliţă și Drag fondatorii mâ- 
năstirei din Peri. Din original reiese clar că, ei au 
moştenit »din părinţi« această mânăstire. 


5) AL. CZIPLE: o. c. pag. 7. 

2. Informaţia cu privire la »starea cea neferi- 
cită şi amenințătoare a imperiului« nu corespunde 
cu realităţile din 1391. 

3. Lângă numele lui Drag se adaogă şi acela 
de »Meşter«. Nu înţelegem rostul acestui adaos 
postum. Oare nu e o transcriere greşită a cuvân- 
tului »Maşter« ? 

4. Spre deosebire de original, în traducere mâ- 
năstirea poartă şi numirea de biserică. 

5. Pahomie nu: poartă fitlul de exarh. In în- 
treg cuprinsul traducerii este menţionat tot ca 
egumen. 

6. Autoritatea »egumenului Pahomie« se in- 
tindea asupra ținuturilor Zilagysag, Megyesalya, 
Ugotsa, Berzava, Chicho, Bolvanus, Almazig. Pen- 
tru o mai bună înţelegere dăm tabloul de mai jos, 
pe care l-am luat din preţiosul articol al D-lui 
prof. G. Nandriş. 


Hrisovul 1391: Iorga: Traducerea 1494: 


1. Xedariov = Sălagiul 1. Zilagysag 
2. 'Agzobyiw = Arva 2. Megyesalya 
3. "Oyyorăa = Ugocea 3. Ugotsa 

4. "lowuzepeziv = Beregul 4. Berzava 

5. Târg = Ciceiul 5. Chicho 

6. IlxXpxverăwv = Unguraşul 6. Bolvanus 
7. Ilorpa = Bistra 7. Almazig 


Localitățile 2 şi 7 din traducere nu corespund 
cu cele din original. 








6) ANEXE, doc. 1. 

6. Pe noul »egumen« nu-l alegeau numai cti- 
torii şi »sfatul călugărilor«€) ci împreună cu »toţi 
oamenii mici şi mari din numitele pertinenţii«.?) 

7. In traducere lipsesc »arhiereii locali« din 
original. În 103 ani lucrurile se schimbaseră. Ro- 
mânii din Ardeal aveau o organizaţie bisericească 
superioară. In 1479 mitropolitul loanichie, se bu- 
cura de multă consideraţie în faţa regelui Mathia: 
In apropierea mânăstirei din Peri se ridicase după 
1391 îundaţia Koriatovicilor — episcopia de Mun- 
caciu — subordonată arhiepiscopului ortodox din 
Ardeal). Îlarie, cu intuiţia clară a împrejurărilor, 
convins fiind că regele nu ar îi aprobat, ca el să 
fie în legătură directă cu Patriarhia, exclude pe 
»arhiereii locului« şi întroduce în traducere »ca 
dacă un Arhiepiscop sau episcop dintre supuşii 
noştri s'ar afla în numitul monasteriu sau în per- 
tinenţiile lui să fie spre ajutor numitului egumen«.*) 

In concluzie, situația egumenului de Peri, în 
1494, era mult mai puţin strălucită decât a exar- 
hului din 1391. — Din traducere reiese năzuinţa 
lui Ilarie, în a se lega, cât mai mult, de veniturile 
celor 7 localităţi. Adaosul introdus la alegerea egu- 
menului poate îi interpretat şi în acest sens. In 
loc să se definească raporturile mânăstirei cu Pa- 
triarhia, traducerea stăruie mai mult asupra ve- 
niturilor din localităţi, care în parte nici azi nu au 
fost identificate. 


7) ANEXE, doc. 2. 
5) T. V. PĂCĂŢIANU: o. c. pag. 109. 
%) ANEXE: doc. 2. 

Cu această traducere întocmită »cum îi veni 
la socoleală« Ilarie se prezintă regelui Vladislav, 
care o confirmă prin decretul său din 14 Mai 1494, 
cu condiţia ca »acel frate llariu şi următorii lui, 
să dee episcopului din Muncaciu cuvenita onoare 
iar arhiepiscopului din Transilvania, celui de acum 
şi celor viitori co mai marilor săi, să le arete 
cuvenită supunere şi ascultare.«10) 

lată-l pe urmaşul exarhului din 1391, subordo- 
nat arhiepiscopului din Transilvania, obligat fiind 
să dea şi respectul cuvenit episcopului din Mun- 
caciu. 

Părerea că „arhiepiscopul de Transilvania“ ar 
desemna episcopia latină din Alba-lulia, e puţin ve- 
rosimilă. Regele Vladislav nu putea confirma fa- 
voruri bisericii greceşti, supunând-o totodată celei 
latine. Faptul însuși al confirmării hrisovului pa- 
triarhal din partea unui rege romano-catolic, pre- 
zintă deosebit interes. Rar se găsesc cazuri si- 
milare. În confirmarea aceasta a avut contribuția 
sa şi cancelariul Thoma Bakacs, episcopul Agriei ; 
născut în Erd6d (Maramurăş) deci omul mânăsti- 
rei la curtea regală.!!). 

Ilarie, liniştit, se întoarce la Peri cu confirma- 
rea privilegilor. Episcopul loan bazat tot pe pri- 
vilegiul îals din 1491, precum şi pe pasagiul din 
decretul de confirmare, în care lIlariu este obligat 
să-i dea cuvenita onoare, nu renunță la preten- 
fiile sele asupra diocezei de Peri. 


10) LAURIAN-BĂLCESCU: Magazinul istoric, Buc. 1846 
III. pag. 179. 
1) |. MIHALYI: o. c. pag. 608. 

Ilarie protestează din nou. În 29 Noem. 1498, 
regele Vladislav, ordonă comitatului să apere mâ- 
năstirea, privilegiile și veniturile ei, contra epi- 
scopului loan care, 

— »răzimat pe o carte dobândită dela Maie- 
statea noastră explicându-o strâmb se sili în vara 
trecută, în contra acelor drepturi date dela pre- 
zisul Patriarh, a taxa pe toţi oamenii care se află 
în pertinenţiile zisului monasteriu şi se strădueşte 
a trage la sine cu nedreptul veniturile monaste- 
riului. Şi cu toate că noi am chemat amândouă 
părţile în prezenţa Maiestăţii noastre, ca să jude- 
căm între dânşii această cauză, însă numitul epi- 
scop de Muncaciu nu s'a arătat înaintea noasiră 
la timpul hotărît«.12) 

Mânăstirea din nou câştigă procesul, dar pentru 
scurt timp. Vlădicii din Peri pierduseră, la sfârşitul 
secolului al XV-lea, mult din autoritatea lor asupra 
diocezei de odinioară şi se mulțumeau cu stăpâ- 
nire »ca domni de pământ« a câtorva ţinuturi. 

Tot la sfârşitul sec. XV-lea, în vechea dioceză 
a Perilor, ia fiinţă episcopia de Vad, întemeiată de 
Ştefan cel Mare, pentru credincioşii feudelor sale 
Ciceul şi Cetatea de Baltă. Episcopii din Peri pierd 
astfel jurisdicțiunea religioasă asupra ținuturilor 
din Ardeal. Autoritatea lor se restrânge numai la 
ținutul propriu zis al Maramurăşului. 


12) |. MIHALYI: o. c. pag. 624—25 şi LAURIAN-BĂL- 
CESCU: Magazinul III. pag. 101—103. 

II. 

In întâia jumătate a sec. al XVI-lea mânăsti- 
rea decade mult. Episcopii ruteni din Muncaciu, 
îşi au reşedinţa chiar la Peri. Fi poartă titlul de 
episcopi de Muncaciu şi Maramurăş. In 1556 co- 
mitele suprem al comitatelor Sătmar şi Sabolciu, 
Gheorghe Bathori, fără un prealabil consimțământ 
al Românilor din Maramurăş, trimite pe episcopul 
rutean Ilarion să-i păstorească şi să conducă mâ- 
năstirea din Peri şi moşia ei.!%) 

În a doua jumătate a secolului XVI-lea, Mara- 
murâşul fiind alipit Ardealului (1571), ajunge sub 
influenţa calvină. Consecințele acestui fapt au fost 
importante pentru mânăstirea din Peri. 

Cu intenţia să-i convertească la calvinism, con- 
gregaţia comitatului, recunoaşte pe episcopii români 
din Peri, cu autoritate peste toate bisericile orto- 
doxe din Maramurăş, cu titlul de »episcop al Ma- 
ramurășului «.14), 

Tot pentru convertirea Românilor maramură- 
şeni la calvinism, se înfiinţează la Peri o tipograiie 
românească de cărți religioase, dintre care abia ni 
s'a păstrat un Pentecostariu.!5) 

Primul episcop român al Maramurăşului cu 
reşedinţa la Peri, după alipirea acestei provincii 
la Ardeal, e Eftimie (1572).:%) 

In luptele acestea, dintre episcopii români, ru- 
teni şi înfluenţa calvină, intervine un fapt cu to- 


13) AL. CZIPLE: o. c. pag. 4. 
11) Idem. pag. 11. 

15) 1. MIHALVI: o. c. pag. 625. 
15) ST. METEŞ: o. c. pag. 172. 

tul nou. La stăruințele nobilului Toma Kendy, Mi- 
haiu-Viteazul permite în 1597 arhimandritului Ser- 
ghie din Tismana, să primească cârja de episcop 
al Muncaciului şi al Maramurâşului cu reşedinţa 
la Peri. »Astiel Mihaiu hotări între cele două nea- 
muri care se luptau pentru episcopie, între Ruteni 
şi Români, punând un episcop, care era în stare 
să împuie liturghia şi datinile bisericeşti ale Ro- 
mânilor«.!?) 

Câderea lui Mihaiu Viteazul nu avu urmări 
grele asupra lui Serghie. In anul 1603 merse chiar 
la Chiev pentru întărire, fiind sprijinit de Eremia 
Movilă, domnul Moldovei. 

Ca o urmare a acestui drum, Serghie putea să 
scrie în 4 Dec. 1604 nobilului Toma Kendy »că 
principii i-au dat drept de stăpânire peste episco- 
pia Muncaciului, peste mânăstirea Peri de lângă 
Câmpulung din Maramurăş«.:$) 

Intre timp cetatea Hust acaparează mânăsti- 
rea și moşia ei. Simion Movilă, împreună cu co- 
mitatul maramurăşului, la stăruința lui Serghie, 
roagă pe Valentin Homonay — stăpânul cetăţii 
Hust, să restitue vechea reşedinţă episcopească. 
In 1607 scrie Homonay — »iar după ce mânăs- 
tirea aceea şi înainte de aceasta, pe vremea prin- 
cipilor de fericită pomenire, a /ost lăcașul epis- 
copilor români şi s'a anexat cetăţii Hustului«, se 
restitue episcopului »ce trebue să fie în bună în- 


11) N. IORGA: Istoria Românilor pt, cl. VIII. Buc. 
1919, pag. 237. 

15) ST. METES: o. c. pag. 172 şi HODINKA A.o.c. 
pag. 214. 

țelegere cu privire la toate lucrurile cu căpitanul 
nosiru din Hust«.1%) 

În 1608 credincioşii din jurul mânăstirei roagă 
pe Constantin Movilă, domnul Moldovei, să le dea 
un episcop. Movilă le trimite încă în cursul verii 
pe Silomon »om învăţat şi cucernic«. Ne miră 
această cerere pentrucă Serghie e înlăturat de duş- 
manii săi abia 1616.20) 

Serghie se refugiază în Polonia, unde rămâne 
mai mulți ani. Radu Mihnea ca domn al Moldovei 
cheamă la sine pe pribeagul episcop şi-l trimite în 
Muntenia unde domnia Alexandru Coconul. În 15 
Aprilie 1626, Serghie e numit egumen în aceeaş 
mânăstire, din care plecase cu trei decenii înainte.”!) 

În timpul pribegiei lui Serghie prin Polonia, epi- 
scopii din Vad își întind juridicţiunea şi asupra 
Maramurășului. După 1620 luptele pentru juris- 
dicțiunea religioasă asupra Maramurăşului devin 
tot mai înverşunate. Arhiepiscopii din Bălgrad nu 
rămân nici ei streini de aceste lupte. În 1641 llie 
lorest vizitează Maramurăşul, după ce episcopul 
de acolo Tarasovici fu închis, fiindcă simpatiza cu 
Roma. 

În 1645 episcop al Maramurăşului e Silvestru 
— probabil egumenul dela Govora, traducătorul 
Noului Testament. Dela acest episcop român avem 
cea din urmă ştire despre mânăstirea din Peri. 

Odată cu închiderea lui Tarasovici, îu confis- 
cată şi reşedinţa episcopilor români din Mara- 


19) AL. CALE . Cc. pag. 41. 

20) ldem: pag 

2) AL. STERULESCU: Mânăstirea Tismana. Buc. 
1909, pag. 303. 

murâş. Silvestru, noul episcop, împreună cu întreg 
soborul — moşia mânăsștirii era singura sursă si- 
gură de venit a episcopului — »se roagă sărbăto- 











Locul vechii mânăsliri unde a fosi vlădicia Perilor. (Rev. „Graiul Rom.“) 


Apoc peonaea a Rep ai 


reşte, ca nobilul comitat sâ binevoiască a scrie, 
Măriei-Sale Domnului, să înapoieze satul şi mână- 
stirea Peri.«22) 


22) AL. CZIPLE: o. c. pag. 46. 

Cererea fu ascultată.*?) 

In acest timp iniluenţa calvină devine tot mai 
stăruitoare. Concludente sunt în această privinţă 
condiţiile în care e numit Mihail Molodeţ, (1651) 
episcop al Românilor şi Rutenilor din comitatul 
Maramurăşului, cu reşedinţa la Peri. 

După anii 1660—70 nu se găseşte nici o ştire 
cât de neînsemnată despre mânăstirea din Peri. 
Târziu, în anul 1760, se face o cercetare cu mar- 
tori juraţi, care trebuiau să răspundă la mai multe 
întrebări, cu privire la mânăstirea din Peri. 

Martorii au fost în număr de 25 şi li s'a pus 
6 întrebări dintre care numai întrebarea a treia 
privea soarta mânăstirei. Din cei 25 abia 9 mar- 
tori au răspuns la această întrebare. Cinci mar- 
tori din cei 9 au fost de părerea că, mânăstirea 
s'a distrus când în ţară a fost revoluţie.?*) Unul 
dintre martori a auzit, că în timpul revoluției sol- 
daţii au aprins şi jefuit biserica şi casele.2) Ca- 
lugării au fost siliți să părăsească imediat ținutul, 
iar după plecarea lor, moşia a trecut, pentru scurtă 
vreme, în proprietatea grofului Redy. Dela acesta 
ajunge în mâinile unui oarecare Kapi Gh. Apafi 
Mihail cu puterea se face proprietarul ei. 

In concluzie din declaraţiile martorilor nu putem 
şti sigur când a dispărut vechea mânăstire, ci 
numai prin ce mâini a trecut mica proprietate mâ- 
năstirească. — Părerea că mânăstirea a fost di- 
strusă la începutul sec. XVIII. e în contradicţie 

13) Idem, pag. 15. 


21) A. HODINKA: o. c. p. 776. 
25) ldem, pag. 776. 

cu declaraţiile martorilor. Nu-i posibil ca din 25 lo- 
cuitori din jurul mânăstirei să nu-și îi adus aminte 
nici unul de lucrurile petrecute cu cincizeci de ani 
înainte.) Mai verosimilă e distrugerea ei în timpul 
răscoalei lui ThOkăly (1676).27) 

Eşită din negura veacurilor ca o expresie a 
sufletului dreptcredincios al maramurăşanului — 
fără să cunoaştem anul întemeierii şi felul de în- 
fățişare — după 300 de ani de luptă ortodoxă, 
se pierde în aceeaşi negură din care răsărise, 


II. 


Distrugerea ctitoriei voievozilor maramurăşeni, 
nu aduse victoria Rutenilor. Incă o sută de ani 
de luptă ortodoxă va avea loc între cele două nea- 
muri. 

Prin mijlocul secolului XVII-lea arhiepiscopii 
calvinizaţi, lorest şi Simion, îşi exercită jurisdicţiu- 
nea şi asupra Maramurășului. 

Din 1690 acest ţinut îşi are iar episcopii lui, 
de naţionalitate română şi fervenţi apărători ai 
ortodoxismului. 

Episcopii români, losii Stoica (1690—1711) — 
dela care ne-au rămas antimenzioanele pe care se 
află chipul St. Arhanghel Mihail, patronul mână- 
stirei din Peri, — şi Dosofteiu Il. Teodorovici, sunt 
demni urmaşi ai lui Pahomie. 

Episcopul Iosif Stoica, de origină nobilă, sfin- 
țit în Moldova, a luptat cu îndârjire contra unirii 

25) |. MIHALVI: o. c. pag. 625 şi N. IORGA: /storia 


Rom. Ard. Ung. |. pag. 353. 
21) A. HODINKA: o. c. pag. 775. 

cu Roma, care nu a putut câștiga nici un aderent 
în Maramurăș în timpul păstoriei lui. Frumos sună 
titlul său: „Din mila lui Dumnezeu episcop orto- 
dox al Maramurășului, exarh stavropighiei pa: 
triarhale Constantinopolitane, administrator al 
metropoliei din Bălăgrad din Ardeal.“ 

Cel din urmă episcop al Maramurăşului a fost 
Dosofteiu II. Teodorovici, sfinţit şi el în Moldova 
în 1718. Imprejurările în care îşi începe activita- 
tea, sunt dintre cele mai grele. Cât timp ţinu pro- 
cesul de jurisdicţiune asupra Maramurăşului între 
episcopii uniţi ai Muncaciului şi cei ai Ardealului, 
Dosofteiu a putut să se menţină cumva, fiind aju- 
tat de comitat. Alipirea episcopiei maramurăşene 
la episcopia unită a Ardealului, desăvârși unirea 
cu Roma a Românilor din Maramurăş. Urmărit de 
către episcopii Pataki şi Clein, admonestat de gu- 
vernatorul Ardealului, bătrănul episcop ortodox 
Dosoiteiu, care de îrica cârmuirii hirotonia noap- 
tea preoții, slăbit de multe griji, în 1733 »a schim- 
bat cârja vlădicească cu toiagul pribegiei.« 

Dosofteiu trece în Moldova luând cu sine hri- 
sovul din 1391 — piatra de temelie a episcopiei ma- 
ramurăşene. Aci transcrie acest hrisov — îericită 
inspiraţie — la sfârşitul unei cărţi, ce va cădea în 
mâna lui Cogălniceanu după o sută de ani. 

Prin reanexarea județului Maramurăş la Un- 
garia (1736), timp de peste o sută de ani, episco- 
pia ruteană din Muncaciu, își va întinde autori- 
tatea asupra întregului ţinut. 

Abia în 1853, prin hotărîrea lui Piu LX şi a lui 
Francisc Iosif I, Românii din Maramurăş sunt ală- 

turaţi diocezei Gherlei iar Rutenii la cea a Mun- 
caciului. 
DE E 

Azi, la apus de Sighet — în Ceho-Slovacia — 
zac puţinele urme ale celei mai vechi mânăstiri 
româneşti, locul de reşedinţă al primei episcopii 
ortodoxe a Românilor din apusul Carpaţilor. 

In faţa crucei ce se ridică deasupra locului, de 
unde timp de trei secole a pornit lumina dătătoare 
de vieaţă, înțelegem tot mai mult rostul înfiinţării 
unei episcopii ortodoxe maramurăşene. Demnă ur- 
maşă a stavropighiei de Peri, ar îi locul de mângâ- 
iere și înălțare pentru săracul popor maramurăşan. 





ANEXE 

1. HRISOVUL PATRIARHAL DIN 1:91. TRADUCEREA 
DIN GRECEŞTE IN LIMBA ROMÂNĂ. 


2. TRADUCEREA LATINĂ DIN 1494 A HRISOVULUI PA- 
TRIARHAL CONFIRMATĂ DE REGELE VLADISLAV 
AL II-lea. 

DOC. 1 


13 Aug. 1391 
CONSTANTINOPOL:) 


Antonie, palriarhul de Conslan- 
tinonol, la cererea volcuozilor Ba- 
W[ă și Drag ridică mânăstirea din 
Peri la rangul de slavropighie. 

000 





ANTONIOS 
din mila lui Dumnezeu ar- 
hiepiscopul Constantinopo- 
lului, al Romei celei noi şi 
patriarhul ecumenic. 


Deoarece fraţii în duhul 
sfânt născuţii din bun neam 
şi iubijii fii ai umilităţii 
noastre, voievodul Baliţă şi 
Dragoş au o mânăstire din 
părin|i în regiunea Mara- 
murăş, având numele sti- 
mat al cinstilului coman- 
dant al puterilor de sus Mi- 
hai, pentru care au cerut 
ajutorul dela umilitatea noa- 
stră venind aici. 

Şi deplasându-se din bun 
neam născutul Dragoş, la 
regina oraşelor spre a se 
închina celor sfinte de aici 
și aflând la umilitatea noas- 
tră iubire şi stimă şi prie- 
tenie cuvenită ca unul din 





1) Textul grecesc în „Archioa ro- 
mânescă” |. ed. II. laşi 1860, pay. 
11—13. Hrisovul a lost lradus de 
D-l Dr. LAZĂR NICHI, directorul 
Palatului cultural din Arad. 

DOC. 2. 


14 Mai 1494 
CASSOVIA2) 


Traducerea latină a hrisovului din 
1391 amplificată şi pusă la punct 
cu realităjile anului 1494. 

000 


ANTONIU 
din graţia lui Dumnezeu 
patriarhul cetaţii Constan- 
tinopolitane nouei Rome şi 
a toatei lumi. 


Bine născuţii şi în Dum- 
nezeu onoraţii şi bunii creş- 
tini de umilitatea noastră 
după întărirea spiritului 
sfânt iubiții fii şi generoşii 


Baliţă-Vodă şi Drag Meş- 


ter care au /undal o bise- 
rică sau un monasteriu în 
Marmuroş în numele St. 
Arhanghel Mihail, au venit 
la noi şi ne-au rugat pe 
umilitatea noastră în starea 
cea nefericilă şi amenin- 
|ăloare a imperiului şi au 
stăruit în fericire şi în ascul- 
tarea care au avut după 
uzanţa religiunii creştine. 
Şi au închinat şi au dăruit 
umilităjii noastre şi biseri- 
cii proprietatea lor cea cu 





2) LAURIAN-BĂLCESCU: Ma- 
gazinul isloric pentru Dacia. Buc. 
1846, III. pag. 173. 

bun neam și mare om şi 
bun creştin şi ortodox. 

Şi s'a rugat ca numita mâ- 
năstire de aici înainle şi în 
viitor să se bucure de vizila 
şi apărarea patriarhală fiind 
chiar patriarhală şi numin- 
du-se astfel; umilitatea 
noastră primind rugămintea 
lui ca justă şi lăudabilă. 

Dar totodată se mai obiş- 
nuieşte în marea biserică a 
lui Dumnezeu şi se cuvine 
patriarhului ecumenic să fie 
nu numai stavropighie pa- 
triarhală ci să şi sfințească 
în numele patriarhului bise- 
ricile sfinte ci şi cele sanc- 
ționate de arhiereii locului 
să se bucure de apărarea şi 
supravegherea patriarhală. 

Şi de aci încolo prezenta 
scrisoare sigilată să se bu- 
cure de stimă și de aulo- 
ritate. 

De aceea se şi ordonă, ca 
sfânta şi cinstita mânăstire 
din jurul Maramurășului, cea 
botezată după numele lui 
Mihail, comandaniul pute- 
rilor de sus, să se bucure 
de acum înainte şi în viitor 
de;patriarhala supraveghere 
şi protecţie (apărare) şi de 
stima şi autoritatea prove- 
nită din acestea fiind ea 
patriarhală şi numindu-se 
astiel. 

Umilitatea noastră pune 


dreptul câştigată, adecă bi- 
serica  (monasleriul) cea 
fundată în numele St. Ar- 
hangel Mihail aşa, ca să fie 
supusă bisericii umilităţii 
noastre şi să asculte de 
dânsa. 

lară noi văzând dorinţa 
lor cea dreaptă şi conside- 
rând credinţa lor cea sin- 
ceră, ne-am plecat la voinţa 
lor şi am binezis cu auto- 
ritalea noastră cea patriar- 
hală pe Drag Meșter fiul 
umilității noastre şi aşa ca 
acela pe care-l va alege 
Dumnezeu egumen în nu- 
mitul monasteriu să aibă 
şi el binezicerea noastră, 
prin care să poată consecra 
toate bisericile care sunt 
în pertinenţiile prezisului 
monasteriu. 

La acestea ca dacă ver 
un Arhiepiscop sau Epi- 
scop dintre supuşii noştri 
s'ar afla în numitul mo- 
nasteriu sau în pertinenţiile 
lui să fie spre ajutor nu- 
mitului egumen precum 
arată această carte a umi- 
lităţii noastre, întărită cu 
sigilul bisericii noastre. 

Pentrucă noi am primit 
sub protecţiunea noastră a- 
ceastă biserică din inimă 
curată şi cu mare onoare şi 
spre mântuirea creştinătăţii 
şi concedem egumenului ei, 

pe prea stimatul egumen 
al acestei cinslite mânăstiri 
pe ieromonahul Pachomius 
Exarh în fruntea localită- 
ților subordonate mânăstirei 
şi anume în fruntea locali- 
tăților Sălagiul, Arva (?) 
Ugocea, Beregul, Ciceiul, 
Ungurașul şi Bistra.!) 

Trebue desigur ca numitul 
preastimat egumen şi exarh 
al umilităţii noastre să su- 
pravegheze pe preoţii află- 
tori în numitele localifăţi şi 
pe popor şi să-i sfătuiască 
şi să-i înveţe pe ei la cele 
folositoare sufletului și la 
lucruri sfinte. 

Să judece şi să cerceteze 
chestiunile de drept ecle- 
siastic ce s'ar ivi la preoţi 
şi lucrurile care reclamă în- 
dreptare să le îndrepteze 
după lege şi după canoane. 

Să aibă autorizaţia de a 
siinţi bisericile divine şi 
sfinte ridicate în aceste re- 
giuni sub jurisdicţiunea pa- 
triarhală fiind obligat să a- 
mintească pe patriarhul şi 
numele lui la toate finele de 
servicii divine atât în amin- 
tita mânăstire cinstită cât şi 
în toate divinele şi sfintele 
biserici ce vor fi ridicale. 

Mai deparle ordonă umili- 
tatea noastră prin prezenta 





1) N. IORGA: Studii şi docu- 
mento. Buc. 1906 XII. p. 39 

şi-i dăm autoritate peste 
toate veniturile numitului 
moaasteriu şi ale pertinen- 
țiilor lui care se înşiră aici 
jos Silagiul, Ciciul, Me- 
resavya, Ugocia, Bersava, 
Balvanul, Almazigiul, şi în 
toate cele aici numite egu- 
menul Pahomie să aibă 
autoritate plenară şi res- 
pectul de către toţi preoţii 
și de către alţi oameni car 
se află în prezisul mona- 
steriu şi în pertinenţiile lui, 
aşa încâi să-i înveţe şi să- 
conducă la fapte bune ale 
sufletului şi ale corpului şi 
să aibă să judece toate 
cauzele ce se ţin de scau- 
nul bisericesc şi în prezisul 
monasteriu şi in pertinen- 
țiile lui. 

Şi să aibă sub potesta- 
teâ şi mâinile sale toate 
bisericile din perlinenţiile 
monasteriului și toate ve- 
niturile lor şi ale numitu- 
lui monasteriu şi pe toţi 
preoţii ; şi în toate servi- 
cile Dumnezeeşti să pome- 
nească pe patriarhul său. 
Din care cauză am dat 


_această carte a noastră. Şi 


că dacă s'ar înlâmpla ca să 
moară egumenul (precum 
toți suntem muritori) atunci 
fraţii spirituali Baliţă şi 
Drag Meşter cu fofi oame- 
nii mici și mari din numi- 

scrisoare sigilată, dacă ar 


muri acest egumen, amin- 
tiții Jrafi din bun neam vo- 
ievodul Baliţă şi Dragoş au 
autorizaţia ca împreună cu 
sfalul călugărilor din acea 
mânăstire să aleagă un alt 
egumen şi punându-l în lo- 
cul aceluia să aibă şi acea- 
stă autorizaţia şi stăpânirea 
asupra localitaţilor amin- 
tite, întocmai ca şi exarhul 
nostru; să supravegheze 
pe preoţi şi bisericile sfinte 
ce vor fi ridicate să le sfin- 
țească sub  jurisdicţiunea 
patriarhală. 

Pentru aceasta s'a eli- 
berat numitei mânăstiri cin- 
stite şi patriarhale, fundată 
în numele sfântului coman- 
dant al puterilor de sus 
Mihail, această prezentă 
scrisoare sigilată a umilită- 
ţii noastre pentru întărire 
în luna August 13, 6899. 

tele perlinenţii ale mona- 
steriului să se adune şi aşa 
adunate să aleagă un egu- 
men cu autoritatea şi bi- 
nezicerea noastră. 

Şi cel ce va îi ales aşa, 
să aibă toată potestatea 
peste toate veniturile mo- 
nasteriului prezis in acelaş 
mod şi cu aceleași condi- 
țiuni ca şi predecesorul său, 
cum s'a dat de către noi 
întru onoarea Sf. Arhan- 
ghel Mihail. Şi spre mai 
mare credinţă veritate şi în- 
tărire a locului sfânt am 
dat această carte a noa- 
stră. 

Şi acestea s'au scris în 
13 zile ale lunei lui August 
în anul care se scria 6899. 

